Hej Bolius


Vi har opført et shelter i haven, der bruges som legehus. I forbindelse med godkendelsen ved kommunen har kommunen skrevet "jf. Bygningsreglementet BR18 §179 betragtes bygningen som et hævet opholdsareal". Dette betyder, at shelteret skal overholde reglerne for normalt husbyggeri samt være 2,5 m fra skel, hvorimod et skur/carport etc. kun skal være 1 m fra skel (jf. lokalplanen). Er det normalt, at et shelter klassificeres som "hævet opholdsareal", eller hvad klassificerer man normalt et shelter som?


Kommunen kræver desuden, at alle tegninger skal være målsatte, og i et anerkendt målestoksforhold. Jeg har indsendt billeder med mål på, men ikke I anerkendt målestoksforhold. Er dette et almindeligt krav, og kan kommunen kræve dette, eller skal de anerkende andre tegninger, der angiver målene samt afstand til skel? 


Shelter i haven, kan kommunen kræve målsatte tegninger for at godkende?
Hej 


Ja Kommunen har mulighed for at kræve projektmateriale og dokumentation som fx målsatte tegninger i et anerkendt målestoksforhold, der også viser fx afstand til skel og andet byggeri for at kunne behandle byggesagen og give byggetilladelse 


Fordi en shelter benyttes til ophold gælder andre regler end for skur og udhuse, det vil kunne være de samme regler om afstand for skel m.v. som gælder for hævet terrasse, havestue, pavillon og lignende.

